CELEX: 32020R0643
Language: bg
Date: 2020-05-12 00:00:00
Title: Регламент за изпълнение (ЕС) 2020/643 на Комисията от 12 май 2020 година за неодобряване на корени на Saponaria officinalis L. като основно вещество в съответствие с Регламент (ЕО) № 1107/2009 на Европейския парламент и на Съвета относно пускането на пазара на продукти за растителна защита (текст от значение за ЕИП)

13.5.2020   
               
               
                  BG
               
               
                  Официален вестник на Европейския съюз
               
               
                  L 150/138
               
            
         РЕГЛАМЕНТ ЗА ИЗПЪЛНЕНИЕ (ЕС) 2020/643 НА КОМИСИЯТА
         от 12 май 2020 година
         за неодобряване на корени на Saponaria officinalis L. като основно вещество в съответствие с Регламент (ЕО) № 1107/2009 на Европейския парламент и на Съвета относно пускането на пазара на продукти за растителна защита
         (текст от значение за ЕИП)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕО) № 1107/2009 на Европейския парламент и на Съвета от 21 октомври 2009 г. относно пускането на пазара на продукти за растителна защита и за отмяна на директиви 79/117/ЕИО и 91/414/ЕИО (1) на Съвета, и по-специално член 13, параграф 2 във връзка с член 23, параграф 5 от него,
         като има предвид, че:
         
                     (1)
                  
                  
                     На 9 октомври 2015 г. Комисията получи заявление от Института за научни изследвания в областта на културите (Чешка република) за одобряване на корените на Saponaria officinalis L. като основно вещество. Заявлението беше придружено от информацията, изисквана съгласно член 23, параграф 3, втора алинея от Регламент (ЕО) № 1107/2009.
                  
               
                     (2)
                  
                  
                     Комисията поиска научно съдействие от Европейския орган за безопасност на храните („Органа“). На 19 юни 2017 г. Органът представи на Комисията технически доклад за корените на Saponaria officinalis L. (2). На 6 декември 2017 г. Комисията представи на Постоянния комитет по растенията, животните, храните и фуражите доклад (3) за преразглеждане и проекта на настоящия регламент за неодобряване на корените на Saponaria officinalis L.
                  
               
                     (3)
                  
                  
                     Документацията, предоставена от заявителя, доказва, че корените на Saponaria officinalis L. отговарят на критериите за хранителен продукт, както е определен в член 2 от Регламент (ЕО) № 178/2002 на Европейския парламент и на Съвета (4) при използването като традиционен емулгатор.
                  
               
                     (4)
                  
                  
                     При все това в техническия доклад на Органа бяха установени конкретни опасения по отношение на наличието на вещества, пораждащи безпокойство (напр. тритерпеноидни сапонини) в екстракти от корените на корените на Saponaria officinalis L., когато се използват за целите на растителната защита. Наличната информация беше недостатъчна, за да се установи безопасно ниво на прием за потребителите и оценката на риска за потребителите във връзка с употребата на корените на Saponaria officinalis L. в краставици, домати и хмел, не можа да бъде завършена. Освен това информацията не беше достатъчна, за да се стигне до заключение относно риска за нецелевите организми.
                  
               
                     (5)
                  
                  
                     Не беше налична друга отнасяща се до веществото оценка, извършена в съответствие с друго законодателство на ЕС съгласно посоченото в член 23, параграф 2 от Регламент (ЕО) № 1107/2009.
                  
               
                     (6)
                  
                  
                     Комисията прикани заявителя да представи своите коментари по техническия доклад на Органа и по проекта на доклада за преразглеждане. Заявителят представи своите коментари, които бяха разгледани внимателно.
                  
               
                     (7)
                  
                  
                     Следователно, както е посочено в доклада на Комисията за преразглеждане, не е установено изпълнение на изискванията, определени в член 23 от Регламент (ЕО) № 1107/2009. Поради това е целесъобразно корените на Saponaria officinalis L. да не бъдат одобрени като основно вещество.
                  
               
                     (8)
                  
                  
                     Настоящият регламент не възпрепятства подаването на ново заявление за одобряване на корените на Saponaria officinalis L. като основно вещество в съответствие с член 23, параграф 3 от Регламент (ЕО) № 1107/2009.
                  
               
                     (9)
                  
                  
                     Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            Веществото корени на Saponaria officinalis L. не се одобрява като основно вещество.
         
         
            Член 2
            Настоящият регламент влиза в сила на двадесетия ден след деня на публикуването му в Официален вестник на Европейския съюз.
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 12 май 2020 година.
            
               
                  За Комисията
               
               
                  Председател
               
               Ursula VON DER LEYEN
            
         
         
            (1)  ОВ L 309, 24.11.2009 г., стр. 1.
         
            (2)  ЕОБХ (Европейски орган за безопасност на храните), 2017 г. Технически доклад за резултатите от консултацията с държавите членки и ЕОБХ във връзка със заявлението за одобряване на корени на Saponaria officinalis L. като основно вещество за целите на употребата за растителна защита като акарицид и елиситор. Допълнителна публикация на ЕОБХ 2017:EN-1263. 44 стр.
         
            (3)  http://ec.europa.eu/food/plant/pesticides/eu-pesticides-database/public/?event=activesubstance.selection&language=EN.
         
            (4)  Регламент (ЕО) № 178/2002 на Европейския парламент и на Съвета от 28 януари 2002 г. за установяване на общите принципи и изисквания на законодателството в областта на храните, за създаване на Европейски орган за безопасност на храните и за определяне на процедури относно безопасността на храните (ОВ L 31, 1.2.2002 г., стр. 1).